สำรวจดูถุงไข่ สังเกตตัวแมงมุมและใย
ถ้าอยากรู้ว่าสิ่งที่คุณหาอยู่คือถุงไข่แมงมุมหรือไม่ ให้ดูที่รูปร่างและผิวของมัน แมงมุมจะสร้างถุงไข่จากใย ฉะนั้นรูปร่างและผิวก็จะขึ้นกับสายพันธุ์ของแมงมุมที่สร้างขึ้น ถุงไข่ที่เจอกันทั่วไปมักมีรูปร่างดังต่อไปนี้:  เป็นลูกกลมๆ เป็นจานที่มีกลมๆ ตรงกลาง เป็นหมอนนุ่มๆ ก้อนใยขนๆ ยุ่งเหยิง เป็นก้อนกลมมีหนามเล็กๆ ขึ้นรอบๆ ถุงไข่แมงมุมนั้นมีขนาดเล็ก โดยมักจะเล็กกว่าเหรียญสลึงด้วยซ้ำ ลองสังเกตขนาดของถุงไข่สักใบ (หรือหลายๆ ใบ) เพื่อดูว่าแมงมุมเป็นผู้สร้างมันขึ้นมาหรือไม่  ตัวอย่างเช่น ถ้าคุณเจออะไรสักอย่างที่ขนาดเท่าลูกฟุตบอล แน่นอนว่ามันไม่ใช่ถุงไข่แมงมุมแน่ อย่างไรก็ตาม ถ้าคุณดันเจออะไรสักอย่างที่ขนาดเท่าเหรียญสลึง นั่นก็มีโอกาสที่จะเป็นถุงไข่แมงมุมอยู่นะ ถุงไข่แมงมุมจะมีขนาดเกือบๆ เท่ากับตัวแมงมุมที่สร้างมันขึ้นมาเลยล่ะ ตัวอย่างเช่น ถ้าคุณมีแมงมุมตัวเท่าลูกกอล์ฟอยู่บริเวณบ้าน ถุงไข่ก็อาจมีขนาดเท่าๆ กัน จำไว้ว่าแมงมุมบางตัวสร้างถุงไข่แค่ถุงเดียว บางตัวอาจสร้างถุงเล็กๆ หลายๆ ถุง แมงมุมส่วนใหญ่สร้างถุงไข่สีขาวหรือเกือบขาว แต่ก็ไม่ใช่ทั้งหมด บางถุงอาจเป็นสีน้ำตาล สีเหลือง หรือเขียวอมเหลืองก็มี สังเกตสีเพื่อดูว่าสิ่งที่คุณดูอยู่ใช้ถุงไข่แมงมุมหรือไม่ เช่น ถ้ามันเป็นถุงสีชมพูหรือสีดำ ก็แปลว่าไม่ใช่นั่นเอง ขณะที่แมงมุมบางพันธุ์อุ้มไข่เอาไว้กับตัว แต่ส่วนใหญ่มักจะปล่อยไว้กับใยนั่นแหละ ถ้าคุณเห็นอะไรบางอย่างที่คิดว่าน่าจะเป็นถุงไข่ ให้ดูว่ามันติดอยู่กับใย หรือกำแพง หรือพื้นผิวอื่นๆ ที่มีใยแมงมุมติดอยู่ด้วยหรือไม่ แมงมุมบางพันธุ์ก็วางถุงไข่ไว้บนพื้น ฉะนั้นในกรณีนี้ก็อาจไม่เห็นใยติดอยู่เสมอไป ที่ที่ลูกแมงมุมอยู่จะช่วยชี้ให้คุณเจอถุงไข่ได้ด้วยนะ แมงมุมตัวเมียวางไข่ได้เป็นร้อยๆ ฟองในถุงใบหนึ่ง และเมื่อไข่ฟักออกมาแล้ว เจ้าลูกแมงมุมตัวเล็กๆ มากมายก็จะคลานออกจากถุงนั่นเอง ถ้าคุณเจอแมงมุมตัวเล็กๆ สีซีดๆ ไต่ไปมารอบๆ สิ่งที่ดูคล้ายถุงไข่ นั่นอาจแปลว่ามันคือถุงไข่จริงๆ ก็ได้ แมงมุมต่างสายพันธุ์ก็จะทอใยออกมาต่างกัน การสังเกตที่ใยแมงมุมอาจช่วยไม่ได้ในทุกกรณี เพราะใช่ว่าแมงมุมทุกพันธุ์จะวางถุงไข่ไว้บนใยเสียเมื่อไร แต่อย่างไรก็ตาม ถ้าคุณไม่สามารถระบุสายพันธุ์ของแมงมุมจากการมองแค่ถุงไข่ได้ ก็แนะนำให้ย้ายไปดูใยได้เลย ซึ่งใยส่วนใหญ่จะมีรูปร่างดังต่อไปนี้:  รูปแบบที่เป็นวงกลม รูปแบบยุ่งเหยิง เป็นใยที่มักจะพบได้ตามมุมเพดาน รูปแบบกรวย เป็นใยแบบอุโมงค์ที่จะอยู่ที่ที่คนเข้าไม่ค่อยถึง รูปแบบแผ่น เป็นแผ่นแบนๆ หรือดูคล้ายๆ ชาม รูปแบบปุยขน เป็นใยเหนียวๆ ที่มีรูปร่างไม่ชัดเจนนัก แมงมุมชักใยไปทั่วทุกที่ คุณอาจเจอได้บนกำแพงอิฐ มุมห้อง ต้นไม้ หรือกองใบไม้แห้งด้วยซ้ำ การดูสถานที่ที่มีใยอยู่จะช่วยให้คุณตีวงจำกัดความเป็นไปได้ของสายพันธุ์แมงมุมที่คุณกำลังหาอยู่ให้แคบลงได้ ตัวอย่างเช่น แมงมุมทารันทูล่ามักจะอยู่ใต้ดิน มีใยบางๆ ปิดรูอยู่, แมงมุมดิสก์เว็บมักจะทอใยสีเทาตามร่องต้นไม้หรือกำแพงอิฐ และแมงมุมแม่หม้ายน้ำตาลมักจะทอใยไว้ที่ต้นไม้ในบ้าน เพราะถุงไข่ของแมงมุมหลายชนิดดูคล้ายกัน จึงยากที่จะระบุสักพันธุ์ถ้าไม่ได้ดูที่ตัวแมงมุมด้วย แมงมุมบางชนิดก็วางไข่แล้วก็จากไป ทำให้คุณไม่มีทางได้เจอมันบริเวณนั้นอีก แต่ก็มีบางชนิดที่ยังอยู่ใกล้ๆ ไข่ คอยดูแลปกป้องจนกว่าไข่จะฟักเช่นกัน ถ้าคุณเจอแมงมุมที่สร้างถุงไข่ใบที่คุณกำลังพยายามหาอยู่ว่าเป็นของพันธุ์ไหน ให้สังเกตแมงมุมตัวนั้นดีๆ เลย เพื่อจะได้ระบุได้อย่างแม่นยำไงล่ะ แมงมุมมีสีและลวดลายที่ต่างกันออกไปอยู่มาก บางตัวก็มีสีที่แยกออกง่าย อย่างแมงมุมสวนสีดำทอง แต่พันธุ์อื่นๆ ก็มักจะดูเหมือนกันไปหมด ลองมองไปที่รายละเอียดของสี อย่างเช่น ถ้าแมงมุมตัวนั้นเป็นสีน้ำตาล แล้วเป็นน้ำตาลเฉดไหนล่ะ? มีลวดลายอย่างอื่นด้วยไหม? เป็นสีน้ำตาลเฉดเดียวกันทั้งตัวเลยหรือเปล่า? แมงมุมทุกตัวย่อมมีขนเล็กๆ ปกคลุมอยู่ แต่ใช่ว่าจะมองเห็นได้ง่ายๆ ถ้าหากว่าคุณเห็นขนแมงมุม ให้ลองดูว่ามันมีลักษณะเป็นอย่างไร อย่างเช่น แมงมุมตัวนี้มีขนที่มองเห็นจากที่ไกลๆ เหมือนแมงมุมกระโดด หรือแทบมองไม่เห็นด้วยตาเปล่าอย่างขนของแมงมุมสันโดษสีน้ำตาลล่ะ? คนส่วนใหญ่มักกลัวแมงมุม ฉะนั้นในใจก็จะคิดไปว่ามันตัวใหญ่เกินความจริงนั่นเอง อย่างไรก็ตาม ให้หาวิธีวัดขนาดของแมงมุมเป๊ะๆ ไปเลยจะง่ายกว่านะ  ลองเทียบขนาดดู แมงมุมตัวนี้ขนาดเท่ายางลบก้นดินสอ? เหรียญสลึง? ลูกกอล์ฟ? หรือกำปั้นของคุณล่ะ? แมงมุมส่วนใหญ่จะมีช่วงขนาดตัวเฉลี่ยค่าเป็นนิ้วหรือเซนติเมตร ให้ลองประมาณขนาดเป็นนิ้วหรือเซนติเมตรดู จะได้ช่วยระบุได้
ดูรูปร่างและผิวสัมผัส. สังเกตขนาดของถุงไข่. ดูสี. ดูสถานที่ด้วย. ดูลูกแมงมุม. ดูที่รูปแบบของใย. ดูว่าใยมันอยู่ตรงไหน. เป็นไปได้ก็อยากให้มองชัดๆ. สังเกตสีให้ดี. ดูที่ขนมัน. วัดขนาดมัน.
https://www.wikihow.com/Identify-Spider-Egg-Sacs https://www.wikihow.com/Identify-Spider-Egg-Sacs
Examining the Egg Sac Observing the Spider and Web